জওহরলাল নেহরু স্টেডিয়াম (মারগাও)

পণ্ডিত জওহরলাল নেহরু স্টেডিয়াম (ফতোরদা স্টেডিয়াম নামেও পরিচিত) মারগাও এর তথা রাজ্যের প্রধান বহুমুখী স্টেডিয়াম। মূলত ফুটবল খেলার জন্য এটি ব্যবহার করা হয়। এই স্টেডিয়ামটি আন্তর্জাতিক ফুটবল আয়োজন করার পাশাপাশি ক্রিকেট ম্যাচও আয়োজন করেছে। এটা গোয়ার একমাত্র আন্তর্জাতিক স্টেডিয়াম এবং এর দর্শক আসন ১৯,০০০ জন। ক্রিকেটে এটি ৯টি একদিনের আন্তর্জাতিক আয়োজন করেছে। এই স্টেডিয়ামটি তৈরি হয়েছিলো ১৯৮৯ সালে এবং এটি এখন স্পোর্টস অথরিটি অফ গোয়া দ্বারা পরিচালিত হয়। ২০২০–২১ ইন্ডিয়ান সুপার লিগ এ করোনা মহামারীর জন্য এই স্টেডিয়ামটি মোহনবাগান সুপার জায়ান্ট, বেঙ্গালুরু এফসি এমনকি এফসি গোয়া এরও হোম স্টেডিয়াম হিসেবে ব্যবহৃত হচ্ছে। ১৯৯৯ সাফ গোল্ড কাপ ১৯৯৯ সালে টুর্নামেন্টের মূল ভেন্যু হিসেবে ব্যবহৃত হয়। ২০১৬ এএফসি অনূর্ধ্ব-১৬ চ্যাম্পিয়নশিপ ২০১৬ সালে টুর্নামেন্টের মূল ভেন্যু হিসেবে ব্যবহৃত হয়। ২০১৯ এএফসি এশিয়ান কাপ বাছাইপর্ব এই মাঠে ভারত জাতীয় ফুটবল দল-এর একটি ঘরের ম্যাচ অনুষ্ঠিত হয় মায়ানমার-এর বিরুদ্ধে। ম্যাচটি অমীমাংসিত শেষ হয়। লুসোফোনিয়া গেমস ২০১৪ লুসোফোনিয়া গেমসের জন্য স্টেডিয়ামটি সংস্কার করা হয়েছিল, যা গোয়ায় অনুষ্ঠিত হয়েছিল। এই ভেন্যুতে এই গেমসের উদ্বোধনী ও সমাপনী অনুষ্ঠান অনুষ্ঠিত হয়েছিল। লুসোফোনিয়া গেমস এর ফুটবল ম্যাচ এখানেও অনুষ্ঠিত হয়। আরও দেখুন ভারতের ফুটবল স্টেডিয়ামের তালিকা তথ্যসূত্র আরও পড়ুন "ডেম্পো স্পোর্টস ক্লাব বনাম মুম্বই এফসি — ফতোরদা স্টেডিয়াম ওভারভিউ"। i-league.org। আই-লিগ। ৫ এপ্রিল ২০১৪। ৫ এপ্রিল ২০১৪ তারিখে মূল থেকে আর্কাইভকৃত। সংগ্রহের তারিখ ১ জুন ২০১৪। বহিঃসংযোগ ফাতোরদা স্টেডিয়াম – ইএসপিএনক্রিকইনফো